محتوى القصة _قبل وصول الاسعاف ..حطهم فاروق امام العمارة و طلعو وحدة شادة فوحدة فسانسور حتى دقو على خديجة فتحات لهم خديجة : هادو نتوما دخلوو ..دخلو جلسة فالصالون اسماء غير تتبكي و زاينة رمات شال حيداتو و تتغلي باعصاب عطاتهم خديجة الما ونتظرت دقائق عاد تكلمت خديجة : فهموني اش وصلكم كوميسارية زاينة : تتهز راسها الفوق بفقصة و تنفس هااادي اختي اسماء : مالي اش درت هيا لي عيطت للبوليس زاينة : خرجت عينيها فيها حلللي عقلك و عرفي معامن طحتي شفتيها تتخرج فيك عينيها قدام كومسير ! هاديك فرملية لاروب الالة صيفطات خوها لعند نبيل يتزوجها خديجة : بصدمة اويلي منين جابت هاد الجرأة اسماء اش هادشي اسماء : واش لخاطري اختي كنت تنعاملها مزيان و تنشكر فيها فنبيل لا شي نهار يجري عليها خديجة : قربت لها وذنها بمعنى سمعيني عاودي اش قلتي تشكريها لراجلك اسماء : تتمسح دموعها اااه زاينة : تتحس بالمصارنها تيتقلبو ااااختي نتي لي حليتي لهم العينين خديجة : اشمم عينين لا نبيل وافق يتزوجها اسماء : شدت مخدة تجنن مقااااليش ماقاالي والو زاينة : ناضت بلا هواها اااش يقوووليك هاهو قالك اش فجهدك ماديري واش لي تخلي الغريبة دخل بيت نعاس ديالها وتقلب ركانيها للمراة خديجة : زاينة لا غوات ! دراري ناعسين اسماء : تتمسح دموعها مشى يعاود ليه فاروق ويجي يغوت عليا خديجة : لاحول ولا قوة الا بالله! اوا اش وصلكم كوميسارية ..اسماء تاتعاود و تكمل لها زاينة ! عاودو لها من اول تا لفين وصلهم فاروق ! ! خديجة : ماابقاتات تقة حصول بيه ! تراعي غير نفسيتك و لكرشك فمك ! ولكن راكم غالطين اش داكم واش خلاكم تهجمو عليها زاينة : تترعد راه عاد فكوها مني اما ناكلها ! تتحط يدها على قلبها قلبي يسكت خديجة : الموضوع فعلا كبير و تيمرض فالخاطر ! ولكن ازاينة توصلو كوميسارية زاينة : را هيا بنت حرام لي عيطت لهم نازلة تلعب لينا فيلم ! جاب الله مساجاتها زيروها خديجة : بزاااف على هاد الجرأة ! شي حاجة تما لي خلاتها تزيد فافكارها ! اسماء : تتدمع قبل مايمشي نبيل العمرة ! كنا تزايدنا فالهضرة وسمعاتنا ! دخلت تتهدنني و تنصحني زيرت يديها و جمعت ليه حوايجو ووو خديجة: حطت يدها على حنكها تغااابيتي لهاد درجة ماشي امو ولا اختو ولا عمتوو ولا خالتو باش دخل فحوايجو ...بمجرد ما كملت هضرتها وهيا تبان لهم شادة فحلقها و عينيها اخرجو تتحس براسها تتجيف ! تاطاحت ارض تتركل و تترعد..ماعرفو باش تبلاو ! بصدمة ناضو تيغوتو و يرشوها باالما و دراري فاقو تيبكيو بالخلعة ! تا توكضت خديجة اتصلت بإسعاف طالعين تيجيرو واحد مور واحد ! قلبهم يسكت ! ! دراري الغوووات الغووووات فاروق : شافها هازة زياد لي عقلو يخرج خديجة مالكم خديجةة: زااااينة طااحت لنا تتجيف نوصير وذنيه تصمكو ولدو تيتجبد ليه هو مرفوع ...هما الباب المسعفين مخرجينها بلا عقل تبعهم و نبيل و مغيث غير تيشوفو .. مغيث : قرب مسعف اول الله يحفظكم دريكت للكلينيك مسعف : شكون يمشي معها نوصير : مصدم مراتي ! فاروق شد زياد مدو لمغيث ! نبيل دخل الداخل لقاها تتبكي يلاه بان لها هيا تقفز اسماء : مااشي انا و الله مادرت لها شي حااجة نبيل : تيحاول غير يقرب منها هيا تتبعد و رؤيا حداها تتبكي ششش اسماء اسماء : والله منعااااود و الله ماعصبتها و الله ماانا فاروق : نهض فيها من اللور اسماااااااء ! رؤيا سكتي مغيث : زياد شكون يشدو فاروق : خليه هنا مع دراري و اسماء ! حنا خديجة نمشيو نتبعو زاينة خديجة : تتمسح دموعها يلاه نبيل : شد زياد عرفو و سكت سيرو انا نشد دراري ! ! ...فالدقائق الحال تيتقلب ! شي بقى على ود اولاد ومراتو لي تيشوفها اتبع زاينة و اخرين تبعو الاسعاف ! شنو وقع كيف طرا الله واعلم حتى لي كانو معاها مافهمو والو ...مسافة طريق وصلو نوصير تيجري تابع بياص ! تادخلوها ليغجونس و للحقو عليه اخوتو مغيث : دخلوها نوصير : غير تيشوف فين زياد مغيث : فدار مع نبيل و اسماء تاهيا ماشي حتى لتما فاروق : تيخاطب خديجة كي طرا خديجة : تتفكر مشهد تنهضرو ! شوية بدات تغوت و تتشد فكرشها تاطاحت تتركل فاروق : يلاه البنت طيحوها الاعصاااب ..دام الصمت ! حتى اخرج الطبيب تيخاطبهم بعد ما عرفهم انهم من العائلة ! طبيب : حاليا راها فاقت ناقصها شوية تنفس الحالة راه فحالة يرثى لها مع الغدد درقية او بما يسمة بليكواطخ راه الموت بعينيها ....داخلين الدار و عيون جيران عليهم ! ! لقى ولد الكبير جالس معصب وشاد خوتو الصغار و الزوجة ثانية جالسة فبيتها تارضع ولدها ! ! اما صاحبة البلا فحدث ولا حرج ! كاين واحد النوع ديال الناس ولو تسايس معاها ! تقريه ! تعلمو ! تنهيه ! تنصحو ! لكن يحسب نفسه فرعون ولا احد يهزمه ! ! دخلو جالسين والزوجة الثانية دموع فعينيها ز 1: سااا عمري ماتعديييت على شي احد عمررني كليت رززق احد عمرررني لساني نطق بالتعدي او ظلم او الحكرة ! كما دخلني خوووك العروسة دخلتي معايا الداري ونتي الشابة اليام و ولدت ولادي قدامك و الله شااااهد بلي فقلبي اني عاملتك بحال ابنتي ! ظلمتييني و الدعوة المظلوم مقبولة عند الله عز وجل ولو يكون المظلوم فاجر فكيف انااا العبدة لربها و اعمالي صالحة بشهادة الجميع ! صبرت للسمك ! صبررررت الكلام السووء لي تتقولي ورا ظهري ! صبررررت للصداع لي تتنوضي فالاولادي مع ابيك ! ! صبررررت لي عمر لي المرأة صبراااتو هو شجعتي ابيييك يدخل عليا الضرة مع العلم اني كنت نعم الزوجة اشارت الاخ هوووا يشهد فيا مع ذلك قلت واش نحرم لي حلل الله ونتي عااارفة داك العام ولدددس هو ولدك ابيك ! دممك و اللحمك عندو سنة البكالوريا ونتي فرحانة و ناشطة مع الضرة حتى ولدي تعقد واسقط الابن : عنقها دموووعك غاليين اماما ز 1 : طبطبت على ولدها و الذنب ووولدي عليييك ! كنت من الخيرة الاساتذة فالدار القرأن و تنعطي الدين فسبيل الله بفرحة العامرة و بسباب تشطينك خويا لك الساااحة ! تنشوف عليك مسائل لي العاااار و عيييب وحدة بحالك تتلبس داك للباس الشرعي و تتدسنيه بفعايلك و تخلي الناس تشير لنا باصبع باسباب امثالك ! عوض الفتيات تسارع للتقرب من الله وتستر امثاااالك نفروهم ريحانة : مثل العمود جامد صمت ز1: تتخاطب الاخ ذنوووبي اليوم نحملهم ليييك يا زوجي و اب اولادي ! يااا لي صبرت معاك و كافحت معاك و من خوفي اني نتسبب فك العلاقة الاخوة جنيييت على نفسي ولكن حسبيا الله و نعم الوكيل فيك لا انت ولا اختك ! اليوم وجها حقيقي ظهر ليا بسبابك ركبت فالسيارة بوليس والناس تمنظرت فيا ! بافعالك ...شيطانك زين لك افكارك شيطانية و تتبلاي على بنات الناس ولي عاملوك بكل احسان لكن انا تندعيييك فلاخرة ماشي الدنيا ندعيك للخلقني وخقلك و يكون لينا حساب ! الا ظلمتك خودي حسناتي و هنيئا لك والا ظلمتني ناخد حسناتك وفوقهم نعطيك سيئاتي زوجة ثانية : دموع نزلو لها الله ياخد فيك الحق ! ضيعتني وضيعتي العائلة الاخ : شد راسو مهلوك صمت زوجة اولى : الا صبرت وكملت فهاد زيجة على وجه اولادي و كل سيئة تلقيتها فهاد الدار بادرتها بالحسنة و آجري على الله ! ولكن لليوم فاص الكاس انهز ولادي ونخرج اخ : بنظرة عاتبة طلعت ناكر الخير و مذنب بسبابك ! هزي حوايجك و رجعي البلاد و من اليوم ملقانا الى اليوم الدين ريحانة : بتوسل آااابي ! اخ : ياريت كن ولدتك كنت ندير شرع يدي ! اليوم وجهي تغطس فالثراب و رفيقة حياتي الاا ماسمحت ليا ماعندي فين انعس زوجة ثانية : ذنبي حتى انا عليك .....كانت نهايتها! لي سمعاتو ركب فيها الهم وغم و إسود قلبها و كحلت دنيا فوجها ! حصدت شر اعمالها ! ! تتشوفهم كلهم ضدها تتشوف ابيها تخلى عليها بل جرى عليها طمعت و تجبرت و خدات دين ستار لحسدها نست ان الارزاق بيد الله ! نست انها لي تتعبدو و تصلي ليه و تصوم ليه و تتستر ما اجلو انه عليم بالقلوب ..وقلب ريحانة لم يكن مثل للباسها النقي و المستور ! اللباس لي تتقنع بيه احدى النساء تتكون عندها العيد ان هيا عازبة و العروس ان هيا زوجة و الحاجة ان هيا ام ... ...أمراض لم نسمع عنها قط ! لم نعلم بوجودها ! كل انش في جسمنا هو كنز ! صحتك كنزك لكن هذا الكنز ايلا تقسم لك و تسرق تينقص ! مع الوقت و العيش نسمع و نستكشف مثل ما نوصير ومعاه عائلتو تيسمعو الطبيب لي تيطلعهم على مرض زاينة .. طبيب : انا نعطيكم التشخيص الاولي فانتظار الدكتورة المختصة بالغدد الصماء لي كاتنتمي لها الغدة الدرقية مغيث : وي اتفضل طبيب : اشار العنقو فراس رقبة مع راس هناااا فوسط الرقبة ! تتكون عدنا لي كواطخ شكلهم مثل الفراشة تتعتبر سيدة الايض و تتلعب دور مهم فاداء العديد من اجهزة بحال القلب و دماغ و الكبدة و الكلاوي و الجسم بشكل عام هنا عرفنا انه لي كواطخ مهمين بزاف...وكذلك كيأترو على الصحة النفسية للإنسان... خديجة: دبا هيا عندها ولا عاد بداوها الدكتور طبيب : شوف امدام ! اي انسان ربي خلقو عندو لكواطخ ! غير كاين لي عندو غير نشيطين وكاين لي عندو نشيطين بوتيرة عالية لي تيجعلهم يلتهبو او يتكون ولسيس او سرطان نوصير : الدم طار من وجهو انا مراتي ! تتعصب بزاف ولكن سرطان طبيب : لا حمد الله مدام عندها التهاب جهة اليمن و ولسيسة في الجهة اليسرى حسب مابان لينا في الفحص المبدأي! وكما قلتي جاي من الاعصاب لان دقات قلب عندها سريعين مغيث: ادكتور شنو عوارضهم طبيب : الاعصاب اولا و تيتبعهم ! فقدان الوزن بشكل سريعفي حالة نشاط الغدة الدرقية ولو المريض تكون عندو شهية...كذلك الشعور بالحرارة ولو الجو بارد و تعرق هز يديه تيشرح لهم الرعشة اوسي للقلب يكون تيضرب فقمة اعصاب تتحس بحال يخرج من بلاصتو اشار كرشو مصارن غير تيغوتو نوصير : تيتفكرها فاش تتعصب دبا فاقت طبيب : وي ! رن هاتف الو ....وي ...داكووغ ..ديوها غرفة الفحص ... شاف نوصير الدكتورة وصلت تحضر فحص نوصير: نعم ! ! ..طمنو عليها جزئيا ! نوصير تابع طبيب تا دخلو الغرفة الفحص لاحظها بللباس طبي و الطبيبة تتلبس قفازات و تتهضر مع فرملية ضرو قلبووو بزاااف ولو يقول انغوت و نضرب و نفعل و نترك ! لكن تتبقى هيا كما نطقها بهمس هو تيشوف فيها نوصير : مي كوراصون .. ....قرب لها شد فيديها هيا مشوكية ! فاقت بين ايدي فريق طبي وتتحس بقلبها تيضرب دكتورة درات مادة لزجة فعنقها و بدات تتدوز بسونار و تتشوف و تعاود .. دكتورة : مدام تعصبتي ولا دوزتي شي مشكل زاينة : شافت فنوصير جاوبات تعصبت مع شي احد دكتورة : واضح ! ليغيكل ديالك منتظمة زاينة : شوية وصافي ..دكتورة تتكلم مع طبيب بالفرنسية و كلمات طبية ! تادخلت فرملية هازة ضوسي و شداتو طبيبة تتقرا رجعت جلست فبيرو و فرملية عاونات زاينة تنوض جلساتها فكرسي متحرك لانها منهارة دكتورة: انت زوج السيدة نوصير : نعم دكتورة: تتنهدت مدام تحاليل خرجو ! كنا مرتاحين ان الكواطخ نعالجوهم بالدواء لكن تحاليل خرجو حاجة اخرى زاينة : فرملية قبل شرحت لها مرضها نحتاج عملية دكتورة: مدام نتي حاملة ! ! نوصير : تكعد قرب لبيرو طبيبة حاملة وما عليش بهاد كواطخ زاينة : تعصبت تتبكي تنشرب كينة ادكتوورة ! دكتورة : مشيئة الله ! تهدني امدام الله يخليك! شافت نوصير مسيو قاد على مصاريف العلاج لازم تبقى تحت المراقبة على الأقل تلتيام نوصير: قادر ! مهم صحتها دكتورة : بشفاء ! نشوف مع طبيبة التوليد ونخبروكم بلي فصالح المدام ....نوصير فرحان و لكن متخوف انه يظرها لانه مخرجينها تتبكي ! خايف عليها و على صحتها ! متعود عليها قوية و زعيمة لكن هاد مرض ضرو فخاطرو وندم على ضحكو الباسل معاها و طنزو ... خديجة : اتخرج نوصير : خرجت ليه بتسامة لا راها حاملة خديجة: اويلي ! كواطخ و حاملة نوصير : تنهد اتبقى عندهم حتى يشوفو مع طبيبة العيالات فاروق : هيا بخير نوصير : طولها بخييييييير انا لي ترونت فاروق : فين عمرك كنتي مكاد مهم وقف مع مراتك انا مشيت ها خديجة معاكم يتبع... التنقل بين الأجزاء معظم التعليقات تم إخفاءها بواسطة الفيسبوك نحاول بكل الوسائل المتاحة إستعادتها في أقرب وقت ممكن.